b'\n_START_ARTICLE_\nStortingsvalget 2013 i Akershus\n_START_PARAGRAPH_\nStortingsvalget 2013 i Akershus ble avholdt i september 2013 og det skulle velges 17 stortingsrepresentanter fra Akershus ved valget i 2013, herav 16 distriktsmandater og ett utjevningsmandat. Endring av mandatfordelingen f\xc3\xb8r valget ga Akershus et mandat mer enn de foreg\xc3\xa5ende to valgene.\n_START_SECTION_\nRepresentanter i foreg\xc3\xa5ende periode\n_START_PARAGRAPH_\nI perioden 2009-2013 satt det 16 representanter p\xc3\xa5 Stortinget for Akershus. Fem for Arbeiderpartiet, 4 for Fremskrittspartiet, 4 for H\xc3\xb8yre og 1 fra b\xc3\xa5de Sosialistisk Venstreparti, Venstre og Kristelig Folkeparti der sistnevnte var utjevningsmandat. For Arbeiderpartiet: Anniken Huitfeldt, Sverre Myrli, Marianne Aasen, Gunvor Eldegard og Gorm Kjernli. For Fremskrittspartiet: Morten H\xc3\xb8glund, Kari Kj\xc3\xb8naas Kjos, Hans Frode Asmyhr og Ib Thomsen. For H\xc3\xb8yre: Jan Tore Sanner, Sonja Irene Sj\xc3\xb8li, Sylvi Graham og Andr\xc3\xa9 Oktay Dahl. For Sosialistisk Venstreparti: B\xc3\xa5rd Vegar Solhjell, for Venstre: Borghild Tenden og for Kristelig Folkeparti: Knut Arild Hareide._NEWLINE_Are Helseth m\xc3\xb8tte som fast vararepresentant for statsr\xc3\xa5d Anniken Huitfeldt, Rannveig Andersen m\xc3\xb8tte for statsr\xc3\xa5d B\xc3\xa5rd Vegar Solhjell._NEWLINE_Gorm Kjernli, Morten H\xc3\xb8glund, Hans Frode Asmyhr, Sonja Irene Sj\xc3\xb8lie og Andr\xc3\xa9 Oktay Dahl \xc3\xb8nsket ikke gjenvalg i 2013. Knut Arild Hareide byttet valgkrets fra Akershus til Hordaland.\n_START_SECTION_\nValgkamp\n_START_PARAGRAPH_\nOljevirksomhet i Lofoten ble stemt imot av Akershus Arbeiderparti sammen med to andre lokallag fra Arbeiderpartiet. Sentralt ble dette ikke vedtatt. AUF sentralt var ogs\xc3\xa5 imot, men ble nedstemt p\xc3\xa5 Aps \xc3\xa5rsm\xc3\xb8te.'